hogy a nyelvet magát is hátra felé szorítja, légzési nehézséget 
okoz. E bajon lehetőleg radical műtét által kell segíteni. 
2. Dobrovits dr., főorvos, s Zsigárdy dr. urak, kik 
az imént tértek vissza Berlinből, Koch-féle tapasztalataikat 
adják elő. 
Dobrovits Mátyás dr., főorvos, mindenekelőtt köszönetet 
mond főispán úr ő nagyméltóságának; kinek közbenjárása által 
sikerrel lehetett megküzdeni a mindenféle akadálylyal, melyek 
a jelenleg Berlinbe zarándokoló orvosok elé gördültek. Dobrovits 
dr. főleg Bergmann tanár klinikáján fordult meg, hol a Koch- 
féle folyadékot Bergmann tanár mutatta s alkalmazta is. Az 
e klinikán uralkodó rend, tisztaság, kezelési eljárás dicséretre 
méltó. Mindezek tekintetében a Lev^y dr. magánklinikáján sok- 
féle hiányt lehetett észlelni s az ottan divó felszínes eljárás a 
betegekkel szemben nem tehetett kellemes benyomást. 
Dobrovits dr. különösen a lupus-betegekre, kiket Koch-féle 
folyadékkal orvosoltak, fordítá figyelmét. Az injectio maga több- 
nyire fájdalmas ; gyakran fejlődik Urticaria és utána egy a 
vörhenyhez hasonló, az egész testszinet ellepő bőrpirosság; 
négy — Öt órával későbben hőemelkedés állott be, a beteg rosszul 
lesz, hány, légzése szapora, gyorsított; főfájás, nagy bágyadtság, 
néha delirium is támad. Erre a lupus göbcsei megdagadnak, 
megduzzadnak, forróak, fájósak; környékükben eleinte apró szem- 
csék, későbben hólyagcsák virágoznak ki, melyeknek sárgás, 
tiszta vagy zavaros, mézganemű híg tartalma kiömlik s nagy 
pörköket képez. 12—16 óra lefolyta után az erős intoxicatio 
tünetei szűnnek, többnyire néhány óráig tartó álom beállta után 
megint üdének érzi magát a beteg. Azalatt a lupusos bőrrészek 
daganata, gyuladása lelohad, azok simábbak s fehérebbek lesznek, 
egyáltalában olyféle javulásra emlékeztetnek, miként az orbáncz 
támadásra szokott beállani lupusos betegeknél. 
Zsigárdy Aladár dr. szintén előadja közleményeit berlini 
útjáról. 0 is akart látni, tapasztalni, tanulni s főleg meggyőződni 
arról, hogy a már amúgyis kacheticus egyéneknél alkalmazott 
mérges hatású folyadék minő hatást gyakorol, minő reactiót hoz 
létre. A folyadék összetétele még titokszerű, közzé fog tétetni, 
ha alkalmazásáról bővebb tapasztalatokat nyertek. Legcsekélyebb 
adat egy milligramm, lassanként egy centigrammig lehet haladni; 
